Uit my dagboek deel 5 | Perdebytjie se nes
Uit my dagboek deel 5
April 21, 2017 perdebytjie	28 Kommentaar
Ons vlieg vanaf Berlyn na Amsterdam.Dis ‘n hele dag se storie…taxi lughawe toe,sit en wag op die lughawe,vervelig,vervelig…kom eers laat by ons blyplek aan.Dis nie ‘n baie lekker plek nie en met ‘n verstopte stort,kan ek sommer hoor hoe groei die voetskimmel tussen my tone!
Die kamer en beddegoed lyk ook nie te aantreklik nie,maar vir iemand wat tien dae sonder ordentlike geriewe in ‘n tent in die woestyn kan uithou,is Perdeby en kie gou heel tevrede…knyp net oë toe.
Die Air-bnb is heel sentraal geleë met ‘n mooi uitsig oor ‘n kanaal en binne stapafstand van alles.
Die slaapkamer,met die vreemde manier van beddens opmaak,wat ons nou al oral raakgeloop het…’n matraslaken en twee enkel duvets met twee kontinentale kussings op die bed:
Uitsig uit ons “apartement”…heel mooi!Ons bly egter bokant ‘n “koffiewinkel”,wat sterker goedjies as koffie verkoop.Die seuns slaap in die sitkamer op die bank en moet deurnag luister na die lawaai van horriesdronk en daggabenewelde mense!Vanuit ons slaapkamer word hulle ook deur die gesnork van twee leeus geteister…ons grom en prut heerlik,ons weet van niks!
Die hoogtepunt is ons besoek aan Keukenhof.Wat ‘n ongelooflike skouspel!Ek sê niks verder nie..
Hier het ek per ongeluk die kamera se knoppie gedruk,maar toe lyk dit nogal vir my heel interessant:
Ek is spyt ek het nie veel foto’s in Amsterdam geneem nie,want teen dié tyd was ek al so snotterig van ‘n vreeslike verkoue dat dit my lus gedemp het.Wie kan in elk geval foto’s neem met snotdoekies in die een hand en ‘n kamera in die ander een?
Ons bly net twee dae en doen ook ‘n bootvaart op die gragte en kanale om ‘n idee van die stad te kry:
Manlief met ons pakkaas,wagtend vir ons gehuurde voertuig,waarmee ons Brugge toe sou ry: Let wel,weereens…die swart koffer was nie myne nie!
Behalwe vir miljoene sigaretstompies (kyk op die foto) en ‘n paar fietse wat tussen my bene geparkeer het,het ek dit baie geniet in hierdie besondere plek!
Previous PostUit my dagboek deel 4Next PostUit my dagboek deel 6
28 thoughts on “Uit my dagboek deel 5”
April 21, 2017 om 1:32 nm
Bijna vakantie groet,
April 21, 2017 om 1:57 nm
Dankie vir inloer,Rob…ek het heerlik gekuier daar in jou wereld!
April 21, 2017 om 1:38 nm
Wyle Sir Terry Pratchett, my gunsteling skrywer ooit, het die volgende te sê gehad oor Amsterdam…
April 21, 2017 om 2:02 nm
Hy was so reg…ek het selfs gesien hoe ‘n fietsryer haar klokkie vir ‘n motor gelui het,omdat dit oor die fietsbaan moes ry om in die straatverkeer in te gaan.Ek was totaal verstom.Ons het ook gesien hoe ‘n trem brieke moes aanslaan en amper ‘n groep fietsryers getref het!Ek was ook amper maalvleis..hule het geen saak met jou nie!
As jy ooit soontoe gaan,vat jou “bat” saam…lol!
April 21, 2017 om 1:43 nm
Such beautiful photos, Dina~~ The tulips are a real treat.
Thanks Jet.It was awesome!
April 21, 2017 om 4:37 nm
Pragtige blomme. Die weer lyk ook mooi Ek is bly vir julle
April 21, 2017 om 5:28 nm
Ja dit was nie te koud nie.Dankie vir inloer ,Tina.Ek is darem alweer ‘n week lank terug en geniet ons herfsweer terdeë…beter as die lenteweer daar😜😂
April 21, 2017 om 5:05 nm
Tulpe net waar jy kyk. En daardie foto wat so skeef gedraai het – dit laat ‘n mens die wêreld uit ‘n nuwe oogpunt beskou! Ek geniet jou vertellinge. Is daar so ‘n woord?
April 21, 2017 om 5:27 nm
O ja daar is so ‘n woord…die Nederlanders wat my blog besoek sê ons taal klink baie outyds…ek geniet hulle sienings of is dit nou sieninge?😜😂
April 22, 2017 om 5:44 vm
Haha, dis presies wat ek van hulle taal dink! As ek Nederlands lees, sien ek ou voortrekkers en presidente met keilhoede, onderbaadjies en sakhorlosies voor my. Hulle aksent is mooi, minder “hard” as Afrikaans, dink ek.
April 22, 2017 om 5:54 vm
Ek stem saam met jou…jy beskryf dit so goed!
April 21, 2017 om 6:22 nm
Aaag lekker! En die blomme is pragtig. Jou fotos is baie mooi.
April 21, 2017 om 8:13 nm
Dankie dat jy kom loer het,Spokie!
April 22, 2017 om 1:48 vm
Die tulpe slaan mens se asem weg!
(die daggawalms seker ook… gelukkig was jou neus net so verstop soos die stort)
April 22, 2017 om 5:22 vm
‘ons grom en prut heerlik’ / Wat moet ik me bij die ‘prut’ voorstellen 🙂 🙂 ???
Teveel ajuin gegeten in Nederland?
Je manlief gebruiken als pakezel om al jullie bagage te sleuren – ik heb medelijden met die mens!
April 22, 2017 om 5:42 vm
Prut is wanneer mens se lippe so klap wanneer jy snork…gooooo…psiiiiii…klap😂😂
Gelukkig het ons twee sterk jong reisgenote die tasse hanteer en manlief kon lekker ontspan en die bagasie oppas!
April 22, 2017 om 5:51 vm
Bij ons betekent prut ‘winden laten’
April 22, 2017 om 5:56 vm
Hehe…dit kan by ons ook dit beteken…ek lag lekker vir jou 😂
April 22, 2017 om 11:02 vm
Ik dacht dat Zuid Afrikaners geen winden lieten :).
April 22, 2017 om 6:44 vm
😄😄😄 heerlijk zoals we elkaars taal begrijpen ,ondanks de verschillen.
In Amsterdam is air B&B een groot probleem aan het worden hoorde ik onlangs. Jan en allemaal verhuurd kamers ,niemand controleerd de kwaliteit. Bovendien hebben de bewoners veel last van toeristen die s.nachts beginnen te leven.
Zo.n rondvaart door de gracht is echt de moeite waard he. Fijn dat jullie genoten hebben.
April 22, 2017 om 6:47 vm
Ek kon sien hierdie bnb is nie gekontroleerd nie…die persoon het ook gesê as iemand vra wie ons is,moet ons sê ons is vriende van hom😳😝
April 23, 2017 om 9:02 nm
Daar ben ik nog niet geweest 😌
April 24, 2017 om 3:53 nm
Reis laat ‘n mens se tone omkrul van lekkerte. Amsterdam is mooi en jou foto’s is besonders.
April 28, 2017 om 7:33 nm
Keukenhof is met zijn duizenden bloemen een unieke belevenis.
Beslis een van die hoogtepunte van ons reis!